**A WONDERFUL WORLD**


**Lesson 14**

**Opis:** u ovoj ćeš lekciji čitati Ezopovu basnu Lav i miš te ćeš ju slušati i prepričavati. Koristit ćeš komparative pridjeva za uspoređivanje životinja i stvaranje idioma. Pisat ćeš e-mail.

**Napomena učeniku:**

• pažljivo slijedi upute od početka do kraja lekcije

• nastavniku/ci šalješ sliku svog rada u školskoj bilježnici

**Step 1**

Otvori udžbenik Way to go 3 na stranici 82.


Napiši naslov lekcije u bilježnicu – *A wonderful world.*

**Step 2**


Pročitaj činjenice o životinjama i odluči slažeš li se sa njima ili ne. Ukoliko se slažeš stavi kvačicu unutar kružića yes, a ukoliko se ne slažeš odaberi kružić no.

**Step 3**

****Uz pomoć internetskog pretraživača istraži koje su od napisanih zanimljivosti o životinjama istinite, a koje nisu.


**Step 4**

Otvori 83. stranicu u udžbeniku i pročitaj teksove ispod naslova REMEMBER i DID YOU KNOW. Tekst ispod naslova REMEMBER te podsjeća kako možeš stupnjevanjem pridjeva uspoređivati ljude, životinje i stvari koristeći oblike *as…as* ili *not as…as.* Odlomak DID YOU KNOW te upoznaje sa idiomima - izrazima u engleskom jeziku koji su slični onima koje mi imamo u hrvatskom jeziku na primjer: hrabar kao lav, marljiv kao mrav, lukav kao lisica itd.

****


**Step 5**

Riješi treći zadatak i dovrši rečenice sa idiomima iz DID YOU KNOW odlomka, a zatim odaberi jedan od pet idioma i nacrtaj ga u bilježnicu.

**Step 6**

Riješi prvi zadatak u radnoj bilježnici na 65. stranici. Odaberi točnu riječ, napiši ju na praznu crtu i tako dovrši idiome.

* Provjeri odgovore na pitanja iz prvog zadatka: **1. No 2. No 3. No 4. Yes 5. No 6. Yes 7. Yes 8. No.**

**Step 7**

Otvori udžbenik Way to go 3 na stranici 84.

Napiši naslov lekcije u bilježnicu – *The power of friendship.*

**Step 8**

Jesi li se ikada prije susreo/la sa pojmom basna. Što je basna? Zaokruži točan odgovor u prvom zadatku.


**Step 9**

Što misliš kakav je miš, a kakav lav? Kojim pridjevima bi opisao/la miša, a kojim lava? Promotri pridjeve u tablici u drugom zadatku u udžbeniku. Najprije ih pročitaj i provjeri znaš li značenja svih pridjeva. Ukoliko ne znaš, nepoznate riječi zapiši u bilježnicu, a prijevode potraži u rječniku na kraju udžbenika ili uz pomoć online rječnika. Nakon toga riječ koju povezuješ sa mišem i lavom spoji sa njihovim sličicama, a potom osmisli najmanje 4 rečenice o mišu i lavu. Na primjer: The mouse is small. The lion is powerful. Snimi se kako izgovaraš rečenice i snimku pošalji nastavniku/ci na dogovoreno virtualno mjesto.



**Step 10**

Pronađi zip kod pokraj trećeg zadatka. Očitaj kod i otvori dodatne digitalne sadržaje. Poslušaj zvučni zapis pod nazivom NEVER SAY NO, a zatim pročitaj basnu jednom u sebi i jednom naglas. Ako ne vidiš zip kod, promotri priloženu sliku 84.stranice udžbenika. Zip je označen crvenim kružićem. Ukoliko nemaš **e-sfera** aplikaciju, dodatnim digitalnim sadržajima i zvučnim zapisima možeš pristupiti na priloženom linku. <https://www.e-sfera.hr/dodatni-digitalni-sadrzaji/0fd2934a-c1ef-436d-aa7d-d687678a752a/>

**Step 11**

Pročitaj tekst na 84. i 85. stranici još jednom i ispuni tablicu u četvrtom zadatku. U tablicu moraš napisati naslov i vrstu priče, mjesto i vrijeme radnje, glavne likove i njihove osobine te naposlijetku pouku priče.


**Step 12**

Riješi 5. zadatak u udžbeniku. U petom zadatku stavi rečenice u točan redoslijed tako što ćeš ispred svake rečenice napisati redni broj od 1. do 6. Nakon toga se snimi kako prepričavaš basnu svojim riječima. Basnu prepričaj u kratkim crtama i vodi se natuknicama iz 5. zadatka. Nemoj čitati rečenice iz 5. zadatka nego pokušaj što više toga reći svojim riječima. Snimku pošalji nastavniku/ci na dogovoreno virtualno mjesto.

**Step 13**

Utvrdi svoje znanje i odigraj zabavnu online igru Animal idioms. Dovrši izraze tako što ćeš stisnuti na odgovarajući ilustraciju. Prisjeti se nekih od idioma koje si učio/la. <https://wordwall.net/play/549/919/914>

**Step 14**

Riješi 2. i 3. zadatak u radnoj bilježnici na 65. stranici. U drugom zadatku moraš iskoristiti idiome u rečenicama. Na primjer: Don’t worry. I’ll be as quick as an flash. U trećem zadatku budi kreativan/na, pusti mašti na volju i osmisli sam/a svoje idiome. Možeš razmisliti o karakterističnim osobina ljudi te njih povezati sa sličnom osobinom koju pronalazimo kod životinja. Na primjer: as pretty as a butterfly.

**Step 15**

Čime se baviš u slobodno vrijeme? Imaš li hobi ili neku drugu razonodu? Baviš li se sportom? Otvori udžbenik na 86. stranici i pročitaj e-mail koji je Nell napisao prijatelj iz Japana Nobu. Čime se Nobu bavi u slobodno vrijeme? E-mail pročitaj dva puta jednom u sebi i jednom naglas.

**Step 16**

Riješi drugi zadatak i razvrstaj teme o kojima je Nobu pisao na početku i na kraju svoj e-maila. Napiši brojeve u kružiće točnim redoslijedom.



**Step 17**

Otvori udžbenik na 87. stranici i odgovori Nellinom prijatelju. Napiši e-mail Nobuu po uputama iz 3. zadatka u udžbeniku. Iskoristi izraze iz drugog zadatka, odgovori na pitanja koja je postavio Nobu i pitaj ga nekoliko pitanja o Japanu koja te zanimaju. Uoči podnaslov Nobu's questions for you i ne zaboravi u e-mailu odgovoriti na pitanja koja ti je Nobu postavio. E-mail napiši na prazno mjesto ispod naslova YOUR E-MAIL.

**Step 18**

Riješi 4. zadatak u radnoj bilježnici na 66. stranici. Dovrši tekst o tigru s riječima iz plavog pravokutnika, a zatim odigraj interaktivnu igru spajanja i spoji izraze koji se pojavljuju u tekstu i prevedi ih. <https://wordwall.net/play/9860/666/933>

***ENGLISH CORNER*** *–* ***Za one koji žele znati više (nije obavezno):***

Pronađi zip kod na 82. stranici pokraj naslova **Lesson 14**. Očitaj ga i otvori dodatne digitalne sadržaje. Pronađi naslov LEARN MORE tako što ćeš stisnuti na strelicu desno. Pročitaj tekst koji nosi naslov **Keeping the world wonderful** i odgovori na pitanja ispod teksta u bilježnicu na engleskom jeziku. Ukoliko nemaš aplikaciju e-sfera, klikni na priloženi link i pristupi dodatnim digitalnim sadržajima.

<https://www.e-sfera.hr/dodatni-digitalni-sadrzaji/0fd2934a-c1ef-436d-aa7d-d687678a752a/>

**Step 19**

Uslikaj svoju stranicu u školskoj bilježnici i riješene zadatke u udžbeniku i radnoj bilježnici te ih pošalji svom nastavniku/ci na dogovoreno virtualno mjesto.



**Izradila: Josipa Grbešić**